section_heading: Boston Celtics
paragraph_text: mini|desno|Četvorka Lakersa predvođena Kobeom Bryantom. Finale Istoka spojilo je dvije momčadi koje su od početka svi očekivali u toj fazi doigravanja. Okršaj dviju najboljih obrambenih momčadi u NBA ponudio je čvrstu igru i veliko zalaganje na obje strane uz odlične nastupe Garnetta na jednoj te Hamiltona i pomlađenog McDyessa na drugoj. Boston je zadržao prednost domaćeg terena trima pobjedama, a šestoj utakmici igranoj u Detroitu uspio je izbjeći još jednu odlučujuću sedmu pobjedom 89-81 i preokretom u posljednjoj četvrtini. Bio je treći uzastopni poraz Pistonsa u šestoj utakmici finala Istoka i prvi prolazak Celticsa u finale nakon 1987. kad su izgubili od Lakersa.